บาทเปิด 35.25 บาทต่อดอลล่าร์  แข็งค่า
เงินบาทเปิดตลาด 35.25 บาทต่อดอลล่าร์  แข็งค่าตามภูมิภาคหลังดอลล์อ่อน มองความผันผวนจาก Brexit ลดลง
29 มิ.ย. 2559

เงินบาทเปิดตลาด 35.25 บาทต่อดอลล่าร์  แข็งค่าตามภูมิภาคหลังดอลล์อ่อน มองความผันผวนจาก Brexit ลดลง
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 35.25 บาท/ดอลลาร์ แข็งค่า จากช่วงปิดตลาดเย็นวานนี้ที่ระดับ 35.28/29 บาท/ดอลลาร์ โดยเคลื่อนไหวในทิศทางเดียวกันค่าเงินภูมิภาค เนื่องจากดอลลาร์อ่อนค่าจากแรงเทขายทำกำไร แต่เรื่อง Brexit ยังเป็นปัจจัยที่มีผลต่ออัตราแลกเปลี่ยนอยู่
"บาทแข็งค่าจากปิดตลาดเย็นวานนี้ หลังดอลลาร์อ่อนค่าเมื่อเทียบกับสกุลเงินหลัก เนื่องจากมีแรงเทขายทำกำไรออกมา แต่คงเป็นสถานการณ์ชั่วคราวในช่วงสั้นๆ" นักบริหารเงิน กล่าว
นักบริหารเงินฯ ประเมินกรอบการเคลื่อนไหวของเงินบาทในวันนี้ไว้ที่ 35.20-35.30 บาท/ดอลลาร์
"วันนี้บาทน่าจะเคลื่อนไหวในช่วงแคบๆ เนื่องจากความผันผวนลดลง" นักบริหารเงิน กล่าว